SVI คาดการฟื้นตัวสะท้อนไปยังราคาแล้วแนะขายปรับราคาพื้นฐานใหม่เป็น 4.4 บ.
SVI จากกำลังการผลิตใหม่ที่เพิ่มคาดจะสร้างยอดขายต่อปีไปถึง 350 ล้านเหรียญสหรัฐได้ แต่คาดสำหรับปี 58 และ 59 แล้ว ยอดขายเป็น 227 และ 250 ล้านเหรียญสหรัฐในงวดปี 58 และ 59 ตามลำดับ ถือว่าเป็นการทยอยฟื้นตัว หลังจากเกิดอุบัติเหตุไฟไหม้ ด้วยสินค้าประเภท control segments แนะนำขายราคาพื้นฐานใหม่ปรับลงเป็น 4.40 บาท
3 มิ.ย. 2558

บล.ดีบีเอสฯ ระบุในบทวิเคราะห์วันนี้ (3 มิ.ย.58) ว่า บริษัท เอสวีไอ จำกัด (มหาชน) หรือ SVI จากกำลังการผลิตใหม่ที่เพิ่ม คาดว่าจะสร้างยอดขายต่อปีไปถึง 350 ล้านเหรียญสหรัฐได้ แต่คาดว่าสำหรับปี 58 และ 59 แล้ว ยอดขายเป็น 227 และ 250 ล้านเหรียญสหรัฐในงวดปี 58 และ 59 ตามลำดับ ถือว่าเป็นการทยอยฟื้นตัว หลังจากเกิดอุบัติเหตุไฟไหม้ ด้วยสินค้าประเภท control segments
สำหรับเงินชดเชยค่าประกันทั้งหมดจะไปถึงประมาณ 3 พันล้านบาทได้ ซึ่งจะมีการบันทึกในปี 59 นอกจากนี้คาดว่าในปี 59 จะได้รับผลกระทบทางลบจากอัตราภาษีของ GSP ที่มีต่ออัตรากำไรขั้นต้นได้ที่ 70-90 bps ผลกระทบจะมีต่อสินค้าประเภท IP camera ที่จะทำให้ราคาสินค้าปรับลง นั่นคือ SVI จะต้องรับภาระ import tax ที่สูงขึ้น แม้ทาง SVI จะมีแผนย้ายการผลิตในส่วนเน้นแรงงานไปยังกัมพูชาที่ยังได้ประโยชน์จาก GSP แต่เราคาดว่าจะยังไม่เกิดขึ้นก่อนครึ่งแรกปี 59
แนะนำขายราคาพื้นฐานใหม่ปรับลงเป็น 4.40 บาท ซึ่งประเมินด้วย P/BV ปี 59 ที่ 1.5 เท่า (-1 SD ของค่าเฉลี่ย 5 ปี) หรือเทียบเท่ากับ P/E ปี 59 ที่ 18.5 เท่า